नेपालमा आँप धेरै उत्पादन हुने गर्छ। आँपको कोयाबाट पनि उच्चस्तरको खाद्यतेल उत्पादन गर्न सकिने निश्कर्षमा उनी पुगेका छन्। त्यसैगरी मकै, सालको गेडा र धानको ब्रानबाट पनि खाद्यतेल उत्पादन गर्न सकिने उनले बताए। मुख्य रुपमा नेपालमा आधारभूत रुपमा कुनै तथ्याङ्क नभएकाले बाहिरी देशका कम्पनीहरु नेपालमा गएर लगानी गर्ने अवस्थामा छैनन्। अधिकारी आफैँले चिउरीको तथ्याङ्क प्राप्त गर्न नेपालका विभिन्न निकायमा प्रयत्न गरे तर उनले कतैबाट पनि यकिन डाटा प्राप्त गर्न नसकेको तीतो अनुभव सँगालेका छन्। उल्लिखित बस्तुको बेसलाइन डाटा भएमा नेपालमा पनि ठूला अन्तर्राष्ट्रिय कम्पनीले लगानी गर्ने र नेपालको कृषि क्षेत्रले ठूलो लाभ प्राप्त गर्ने उनको धारणा छ।
